ORDE do 16 de xaneiro de 2006 pola que se lle reducen tres unidades de educación infantil e se lle autorizan catro unidades de educación secundaria obrigatoria ao centro privado Andaina de Culleredo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/02/2006

Examinado o expediente presentado polo centro privado Andaina de Culleredo (A Coruña), en que solicita a redución de tres unidades de educación infantil e a autorización de catro unidades de educación secundaria obrigatoria.
O centro conta, por Orde do 20 de setembro de 2000 (DOG do 18 de outubro), con autorización definitiva para 6 unidades de educación infantil e 6 unidades de educación primaria.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro reúne, en canto a instalacións se refire, os requisitos mínimos necesarios para poder acceder ao solicitado.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a redución de tres unidades de educación infantil e a autorización de catro unidades de educación secundaria obrigatoria, segundo os datos que se relacionan no anexo desta orde.
Segundo.-Para a posta en funcionamento das unidades que se autorizan, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teñan que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 16 de xaneiro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: Culleredo.
Localidade: Rutis.
Enderezo: r/ Aguaceiros nº 21.
Denominación: centro privado Andaina.
Titular: Andaina, Sociedad Cooperativa Limitada.
Código do centro: 15032157.
Composición resultante:
a) Educación infantil: 3 unidades.
b) Educación primaria: 6 unidades.
c) Educación secundaria obrigatoria: 4 unidades.